Begroting: Nóg miljarde vir SAL, Eskom | Maroela Media
Voorgestelde wysiging van Gelykheidswet teengestaan
Covid-19-skema verleng om kleinsake te help
AfriForum Jeug lewer kommentaar op voorgestelde US-taalbeleid
Vrystaat-regering hou partytjie terwyl Vrystaat verarm
Nóg 'n treinstasie brand
Gedagte vir die dag: Jesus is die avontuur
Hoop, een klippie op 'n slag
Bethlehem se museum: 'Waar ons die toekoms van ons verlede verseker'
Hospitaaltroue ter wille van leukemie-pa
Daar is nog plek vir goeie ouens in sport
Gerda en Irvette is pure marathon-goud
Is dit tyd om 'n noodoproep na Morris, De Villiers te maak?
Faf-hulle loop rieme styf
Boer Ivan Cloete steeds sonder huurooreenkoms
Splinternuwe onderstel tot dak vir McCormick X7.624
Varkpes in Noordwes bevestig
Was Afrikaners taalverdrukkers?
Globalisme se voete van klei
Boek: 'Ouma Mollie en die Mensvreter' – Fanie Viljoen
Dramatiese video wys hoe weerlig 'n boom verwoes
Blitsige Beemer beïndruk
Hoeveel vertroue kan ons plaas in KI-stelsels?
Foto's: Verken die geheime Gourikwa
Perdekrag: Dis die Prado teen die Defender
Pierre van Pletzen oor Spike, Oubaas en sy plekkie by die see
En die wenners van 'Love Island SA' is …
SA dokkie wen by Baftas
Begroting: Nóg miljarde vir SAL, Eskom
(Argieffoto: Henk Kruger/ANA)
Die regering sal oor die volgende drie jaar meer as R16 miljard bestee om die sukkelende Suid-Afrikaanse lugredery te help om sy skuld te delg.
Dié geld sluit in sowat R2 miljard wat bestee is deur die maatskappy in sakeredding te plaas, het die nasionale tesourie verduidelik, kort voor Tito Mboweni, minister van finansies, sy 2020‑begrotingsrede Dinsdagmiddag gelewer het.
Die regering verwag boonop dat nog meer geld in die nabye toekoms nodig sal wees om die koste van herstrukturering te dek. "Dit is ons almal se opregte wens dat hierdie herstruktureringsproses sal lei tot 'n volhoubare lugredery wat nie 'n las op die fiskus is nie," het Mboweni Dinsdag gesê.
Mboweni het ook aangekondig dat die regering sowat R43 miljard in die mediumtermyn aan Eskom sal gee.
Politieke partye het heftig gereageer op die reddingsboei aan die SAL.
"Die voorsiening wat weereens gemaak word vir 'n reddingsboei vir die SAL is onaanvaarbaar en onbekostigbaar. Die redery moet nou geprivatiseer word aangesien dit die belastingbetaler jaarliks miljarde rande kos sonder om enige voordeel daarvoor te wys," sê dr. Pieter Groenewald, leier van die VF Plus.
Die DA sê die sakeredding waarin SAL verlede jaar geplaas is, was 'n ooglopende klugspel deur die ANC in 'n poging om die redery van likwidasie te red en beheer daarvan te behou.
Dit volgens Alf Lees, 'n DA-lid van die parlement se staande komitee oor openbare rekeninge (Skoor). Hy sê die minister van openbare ondernemings, Pravin Gordhan, het dit die afgelope week duidelik aan Skoor en die parlementêre komitee oor openbare ondernemings gemaak dat hy wat Gordhan is, in beheer van die SAL bly. Dít al is die SAL in sakeredding geplaas.
"Niks by die SAL het regtig verander nie en dit gaan voort om 'n enorme las op die staat se inkomste te wees," het Lees Woensdag gesê. "Dit is verregaande dat geld wat desperaat nodig is om die ekonomie te stimuleer en werk te skep, in die SAL-ydelheidsprojek gestort word."
Lees sê dié geld word uitgegee terwyl staatstoelae vir kinders met 'n skamele R20 per maand verhoog word. Dié toelaag beloop nou R445, 'n bedrag wat beskou word as hopeloos onvoldoende om aan 'n kind se basiese behoeftes te voldoen.
"Die ANC en sy vakbond-alliansievennote moet hul koppe in skaamte laat sak vir dié vermorsing van geld op die SAL," het hy gesê.
begrotingsrede Eskom SAL Tito Mboweni
TUT staak alle klasse 'onbepaald'
Begroting: Goeie nuus vir belastingbetalers!
Solidariteit moes nooit 'n tyd gelede toegestem het tot die vrywillige sakeredding van die SAL nie, dit was toe al duidelik soos daglig dat die ANC regering in beheer van sake wil bly, dit wat ons nou beleef kon mens toe al met 'n stok aanvoel. En nou? Nog reddingsboeie, R16,4 miljard oor die volgende 3 jaar.
Jy moet ingeteken wees om te stem30Jy moet ingeteken wees om te stem
Daai geld kon baie better aangewend word elders in SA. En dit word seker herhaal oor 2 jaar. Soek eerder straf maatreels en oplossings daar. Groot skenkings gaan wanbestuur nie laat verdwyn nie.
Nou wonder ek Serfaas, as so baie opdok, kan ons dan nie verniet vlieg nie?
Bodemlose put, sluit die lugdiens want niemand koop n bankrot besigheid nie.
Hoe op dees aarde red jy n sinkende skip. Wens ek kan geld iewers uitgrawe vir my budget wat nie wil klop nie agv die Regering.